open-index/open-wikipedia-markdown huggingface dataset:
Asociación Nacional de Mujeres Españolas

A **Asociación Nacional de Mujeres Españolas** (ANME) foi unha asociación en prol dos dereitos das mulleres e do sufraxio feminino en España. Estivo activa durante o primeiro terzo do século XX, desde 1918 até 1936.

## Historia 
Foi fundada por Consuelo González Ramos, María Espinosa de los Monteros e Elisa Soriano Fisher en Madrid en novembro de 1918. Malia estar centrada en Madrid, admitía socias de todo o Estado español. 

En 1919 contribuíu á formación do Consejo Supremo Feminista de España. Achegou a súa acción á doutros grupos xa constituídos. En total, federáronse cinco agrupacións: Sociedad Progresiva Femenina e La Mujer del Porvenir, de Barcelona, Sociedad Concepción Arenal e Liga para el Progreso de la Mujer, de Valencia, amais da propia ANME.

Nos seus inicios, tanto a ANME como o Consejo foron liderados pola empresaria María Espinosa de los Monteros. En outubro de 1920 foi sucedida pola até entón vicepresidenta Dolores Velasco. Nesa data separáronse a dirección da ANME e a do Consejo Feminista de España. Este último ficou presidido por Isabel Oyarzábal Smith, vogal da ANME. No seu seo naceu a Juventud Universitaria Femenina en 1919. 

Nunca contou co apoio de partidos políticos nin de xerarquías eclesiásticas, e sempre se mantivo coas cotas das súas asociadas. As reunións celebrábanse nas casas das dirixentes, xa que tampouco tiña un local de seu. Porén, durante un curto tempo mantivo un local social, compartido coa Juventud Universitaria Femenina, na carreira de San Jerónimo.

O desenvolvemento da asociación está plasmado en *Mundo Femenino*, revista publicada entre 1921 e 1936. Estaba dirixida pola mestra de escola pública Benita Asas Manterola, presidenta dende 1924 até 1932. Ese ano foi relevada pola tamén mestra Julia Peguero Sanz até 1936, xa que a asociación disolveuse durante a Guerra Civil.

## O brazo político: Acción Política Feminista Independiente 
Dende 1934, a ANME manifestou a intención de que a causa feminista se articulase como partido político. Así, fundou a Acción Política Feminista Independiente, que tentaría sen éxito integrarse na Fronte Popular en 1936. Malia pensaren en presentar unha candidatura propia, finalmente descartárono para non restárenlle votos á esquerda. 

## Notas 
## Véxase tamén 
### Bibliografía 
*
Wikipedia en húngaro

A **Wikipedia en húngaro** (en ) é a edición da enciclopedia libre Wikipedia en lingua húngara. Foi creada o 8 de xullo de 2003, e acadou os 300&nbsp;000 artigos en maio de 2015.

Esta versión da enciclopedia contén  artigos e  usuarios, dos cales  son activos.

## Historia 
O 14 de xaneiro de 2013, a Wikipedia en húngaro converteuse na primeira versión en dispoñer das súas ligazóns interlingüísticas a través de Wikidata.

## Notas 
## Véxase tamén 
### Ligazóns externas 
* Wikipedia en húngaro 
* Wikipedia en húngaro (móbil)
Benita Asas

**Benita Asas Manterola**, nada en Donostia o 4 de marzo de 1873 e finada en Bilbao o 21 de abril de 1968, foi unha mestra e feminista española. Desenvolveu a maior parte da súa vida profesional e política en Madrid.

## Traxectoria 
Benita Asas Manterola estudou Maxisterio por libre en Valladolid, e obtivo unha cualificación final de sobresaínte en outubro de 1897. Estivo destinada en Bilbao até 1902, cando se trasladou ás escolas públicas de Vallehermoso en Madrid.

En 1910 publicouse a súa obra *Dios y el Universo. Libro de lectura instructiva para niños y niñas.* O manual recibiu o imprimatur do Bispo de Madrid-Alcalá en 1911 e en 1916 foi incluído como libro de texto escolar. Case a xeito de ensaio, nel anímase aos dous mozos protagonistas a que pensen sobre a relixión e a patria, e que rexeiten os convencionalismos.

O 15 de outubro de 1913 fundou, xunto a Pilar Fernández Selfa, o xornal *El Pensamiento Femenino*, que dirixiu entre 1913 e 1916. Desaparecida a publicación, Benita seguiu colaborando en *La Voz de la Mujer*, medio fundado por Celsia Regis.

Foi presidenta da Asociación Nacional de Mujeres Españolas desde 1924 até 1932. En 1929 asistiu como delegada da Liga Femenina Española á Asemblea convocada pola Sociedade de Nacións en Xenebra, Suíza. Alí propuxo convocar un *congreso mundial de mulleres* como recurso para evitar novos conflitos bélicos, como a primeira guerra mundial.

Durante a Segunda República Española, como medida dentro da redacción da nova constitución, encargouse de presentar nas Cortes un Memorando sobre o dereito do voto da muller ante a Comisión constitucional.

## Proceso e inhabilitación 
Permaneceu activa en Madrid durante a guerra. Concluída esta, solicitou o seu reingreso no ensino o 12 de abril de 1939. Os informes emitidos o 1 e o 7 de maio de 1940 informaron de que Benita "seguiu con interese o movemento sufraxista feminino sen ter a suficiente preparación..." e que "...en época remota foi de ideas católicas pero con anterioridade ao Movemento era esquerdista..."

O 21 de novembro de 1940, a *Comisión Superior Dictaminadora de Expedientes de Depuración* declarou a perda do salario non percibido. Así mesmo, declarou a inhabilitación para desempeñar a súa profesión ou acceder a cargos directivos e de confianza. Non houbo novas de publicacións ou actividade política trala súa depuración, até o seu pasamento o 21 de abril de 1968 en Bilbao.

## Homenaxes 
* Na súa cidade de orixe, Donostia, hai unha praza co seu nome, en recoñecemento ao seu labor no barrio de Egia.
* En Bilbao leva o seu nome desde marzo de 2017 unha rúa no barrio de San Ignacio, en Deusto, antes dedicada ao doutor Eusebio García Alonso, en virtude da Lei de Memoria Histórica.
* Na década de 1990, o Concello de Guadalaxara dedicoulle unha rúa nun novo barrio dedicado na súa totalidade a mulleres españolas.

## Notas
Wikipedia en finés

A **Wikipedia en finés** (en ) é a edición da enciclopedia libre Wikipedia en lingua finesa. Wikipedia é a única Wikipedia en finés que aínda está actualizada. Foi creada a finais de 2002, mais mantívose nun estado moi primitivo até ben entrado o ano 2003.

Esta versión da enciclopedia contén  artigos e  usuarios, dos cales  son activos.

## Evolución dos artigos 
* 500&nbsp;000 artigos - 28 de decembro de 2020
* 450&nbsp;000 artigos - 12 de xaneiro de 2019
* 400&nbsp;000 artigos - 29 de agosto de 2016
* 350&nbsp;000 artigos - 9 de xullo de 2014
* 300&nbsp;000 artigos - 26 de xuño de 2012
* 250&nbsp;000 artigos - 24 de setembro de 2010
* 200&nbsp;000 artigos - 12 de abril de 2009
* 150&nbsp;000 artigos - 4 de febreiro de 2008
* 100&nbsp;000 artigos - 11 de febreiro de 2007
* 50&nbsp;000 artigos - 21 de febreiro de 2006
* 15&nbsp;000 artigos - 9 de febreiro de 2005
* 5&nbsp;000 artigos - 15 de abril de 2004
* 1&nbsp;000 artigos - setembro de 2002

## Notas 
## Véxase tamén 
### Ligazóns externas 
* Wikipedia en finés 
* Wikipedia en finés (móbil)
Aaron Holiday

**Aaron Shawn Holiday**, nado o 30 de setembro de 1996 en Ruston, Luisiana, é un xogador de baloncesto profesional estadounidense que xoga nos Houston Rockets da National Basketball Association (NBA). É o irmán máis novo dos tamén xogadores da NBA Jrue Holiday e Justin Holiday.

## Traxectoria profesional 
O 21 de xuño de 2018, Holiday foi escollido na 23ª posición do Draft da NBA de 2018 polos Indiana Pacers, e asinou o seu contrato de rookie por tres anos cos Pacers.

O 6 de agosto de 2021, Holiday foi traspasado ós Washington Wizards nun traspaso entre cinco equipos.

O 10 de febreiro de 2022, Holiday foi traspasado ós Phoenix Suns. En 22 partidos cos Suns acadou 6.8 puntos por encontro.

O 6 de xullo de 2022, Holiday asinou cos Atlanta Hawks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en serbocroata

A **Wikipedia en serbocroata** (en ) é a edición da enciclopedia libre Wikipedia en lingua serbocroata. Tamén existen versións da Wikipedia para as diferentes variedades estandarizadas do serbocroata, entre as cales se inclúen a Wikipedia en bosníaco, a Wikipedia en croata e a Wikipedia en serbio. 

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en serbocroata 
* Wikipedia en serbocroata (móbil)
Kevin Huerter

**Kevin Joseph Huerter**, nado o 27 de agosto de 1998 en Albany, Nova York, é un xogador de baloncesto profesional estadounidense que xoga nos Sacramento Kings da National Basketball Association (NBA).

## Traxectoria profesional 
O 21 de xuño de 2018, Huerter foi escollido na 19ª posición do Draft da NBA de 2018 polos Atlanta Hawks. O 1 de xullo de 2018, Huerter asinou o seu contrato de rookie cos Hawks. Ó remate da tempada 2018-19, Huerter foi incluído no segundo mellor quinteto de rookies da tempada da NBA. O 18 de outubro de 2021, Huerter renovou por catro anos máis o seu contrato cos Hawks.

O 6 de xullo de 2022, Huerter foi traspasado ós Sacramento Kings a cambio de Maurice Harkless, Justin Holiday, e unha futura elección da primeira rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Michael Porter Jr.

**Michael Lamar Porter Jr.**, nado o 29 de xuño de 1998 en Columbia, Missouri, é un xogador de baloncesto profesional estadounidense que xoga nos Denver Nuggets da National Basketball Association (NBA).

## Traxectoria profesional 
O 21 de xuño de 2018, Porter Jr. foi escollido na 14ª posición do Draft da NBA de 2018 polos Denver Nuggets. O 3 de xullo de 2018, Porter Jr. asinou o seu contrato de rookie cos Nuggets. Tras un ano sen xogar por unha operación nas costas, Porter Jr. debutou na NBA o 31 de outubro de 2019, facendo 15 puntos na derrota dos Nuggets por 107–122 contra os New Orleans Pelicans.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en turco

A **Wikipedia en turco** (en ) é a edición da enciclopedia libre Wikipedia en lingua turca. Foi creada o 5 de decembro de 2002.

Esta versión da enciclopedia contén  artigos e  usuarios, dos cales  son activos.

## Evolución dos artigos 
* xaneiro de 2004 — 100 artigos
* xullo de 2004 — 1&nbsp;000 artigos
* novembro de 2005 — 10&nbsp;000 artigos
* marzo de 2007 — ~55&nbsp;000 artigos
* febreiro de 2008 — 100&nbsp;000 artigos
* 9 de decembro de 2012 — 200&nbsp;000 artigos
* 27 de abril de 2021 — 400&nbsp;000 artigos

## Notas 
## Véxase tamén 
### Ligazóns externas 
* Wikipedia en turco 
* Wikipedia en turco (móbil)
Wikipedia en malaio

A **Wikipedia en malaio** (en ; en jawi: *ويکيڤيديا بهاس ملايو*) é a edición da enciclopedia libre Wikipedia en lingua malaia. Esta edición só usa o alfabeto latino e non o alfabeto jawi. Esta edición foi creada o 26 de outubro de 2002 e en xaneiro de 2019 contaba con 323&nbsp;162 artigos. O sistema foi activado polo administrador de Wikipedia Brion Vibber.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en malaio 
* Wikipedia en malaio (móbil)
Wikipedia en esperanto

A **Wikipedia en esperanto** (en ) é a edición da enciclopedia libre Wikipedia en esperanto. Foi creada o 11 de maio de 2001, xunto coa Wikipedia en éuscaro. É a meirande Wikipedia nunha lingua artificial.

Esta versión da enciclopedia contén  artigos e  usuarios, dos cales  son activos.

## Galería de imaxes 

Ficheiro:Wikipedia-training.jpg|Obradoiro de Wikipedia nunha convención de esperanto en maio de 2007.
Ficheiro:Eo Vikipedio 10000.png|Logo dos 100&nbsp;000 artigos en xuño de 2008.
Ficheiro:Vikipedio 150000.png|Logo dos 150&nbsp;000 artigos en agosto de 2011.
Ficheiro:Wikipedia-logo-v2-eo-200k.png|Logo dos 200&nbsp;000 artigos en agosto de 2014.
Ficheiro:Wikipedia-logo-v2-eo-250k.png|Logo dos 250&nbsp;000 artigos en setembro de 2018.

## Notas 
## Véxase tamén 
### Ligazóns externas 
* Wikipedia en esperanto 
* Wikipedia en esperanto (móbil)
Wikipedia en armenio

A **Wikipedia en armenio** (en ) é a edición da enciclopedia libre Wikipedia en lingua armenia. Foi creada en febreiro de 2003.

A Wikipedia en armenio lanzou unha opción para ler os contidos, en caso de preferilo, na ortografía tradicional (Mesrobian) no canto da ortografía reformada (Abeghian). A Wikipedia en armenio tamén dispuña dalgúns artigos paralelos en armenio occidental, falado amplamente pola diápora armenia. Porén, o 1 de abril de 2019, lanzouse a Wikipedia en armenio occidental baixo o nome *Հայերէն Ուիքիփետիա*.

Esta versión da enciclopedia contén  artigos e  usuarios, dos cales  son activos.

## Galería de imaxes 

Hywiki100000.png|Logo da Wikipedia en armenio co gallo dos 100&nbsp;000 artigos (2 de decembro de 2013)

## Notas 
## Véxase tamén 
### Ligazóns externas 
* Wikipedia en armenio 
* Wikipedia en armenio (móbil)
Wikipedia en min nam

A **Wikipedia en min nam** (Pe̍h-ōe-jī: *Wikipedia Bân-lâm-gú*) ou *Holopedia* é a edición da enciclopedia libre Wikipedia en lingua min nam. É a segunda meirande versión de Wikipedia nunha variedade do chinés, despois do mandarín. Escrita en Pe̍h-ōe-jī, usa principalmente o dialecto hokkien de Taiwán.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en min nam
* Wikipedia en min nam (móbil)
Trae Young

**Rayford Trae Young**, nado o 19 de setembro de 1998 en Lubbock, Texas, é un xogador de baloncesto profesional estadounidense que xoga nos Atlanta Hawks da National Basketball Association (NBA).

## Traxectoria profesional 
O 21 de xuño de 2018, Young foi escollido na 5ª posición do Draft da NBA de 2018 polos Dallas Mavericks, pero na mesma noite do Draft foi traspasado xunto a unha futura elección da primeira rolda do Draft ós Atlanta Hawks, a cambio dos dereitos da terceira elección dese ano, Luka Dončić. O 1 de xullo de 2018, Young asinou o seu contrato de rookie cos Hawks. Ó remate da tempada 2018-19, Young foi incluído no mellor quinteto de rookies da tempada da NBA.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Devonte' Graham

'''Devonte' Terrell Graham''', nado o 22 de febreiro de 1995 en Raleigh, Carolina do Norte, é un xogador de baloncesto profesional estadounidense que xoga nos San Antonio Spurs da National Basketball Association (NBA).

## Traxectoria profesional 
O 21 de xuño de 2018, Graham foi escollido na 34ª posición do Draft da NBA de 2018 polos Atlanta Hawks, e foi traspasado ós Charlotte Hornets a cambio de dúas eleccións da segunda rolda do Draft. Graham debutou na NBA o 22 de outubro de 2018 contra os Toronto Raptors.

O 7 de agosto de 2021, Graham foi traspasado ós New Orleans Pelicans nun traspaso entre tres equipos no que tamén participaron os Memphis Grizzlies.

O 9 de febreiro de 2023, os Pelicans traspasaron a Graham ós San Antonio Spurs a cambio de Josh Richardson. Graham debutou cos Spurs o día seguinte, facendo 31 puntos na derrota dos Spurs por 138–131 contra os Detroit Pistons. Os 31 puntos de Graham foron a maior anotación feita nun debut na historia dos Spurs.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en dinamarqués

A **Wikipedia en dinamarqués** (en ) é a edición da enciclopedia libre Wikipedia en lingua dinamarquesa. Foi creada o 1 de febreiro de 2002.

Esta versión da enciclopedia contén  artigos e  usuarios, dos cales  son activos.

## Evolución dos artigos 
* 1 de febreiro de 2002: empeza a Wikipedia en dinamarqués.
* 2 de febreiro de 2002: primeiro artigo.
* xuño de 2003: 10&nbsp;000 artigos.
* xullo de 2005: 25&nbsp;000 artigos.
* 30 de setembro de 2006: 50&nbsp;000 artigos.
* 29 de decembro de 2008: 100&nbsp;000 artigos.
* 25 de maio de 2011: 150&nbsp;000 artigos.
* 11 de xuño de 2015: 200&nbsp;000 artigos.
* 31 de decembro de 2016: 222&nbsp;222 artigos.

## Notas 
## Véxase tamén 
### Ligazóns externas 
* Wikipedia en dinamarqués 
* Wikipedia en dinamarqués (móbil)
Jevon Carter

**Leroy Jevon Carter**, nado o 14 de setembro de 1995 en Oak Park, Illinois, é un xogador de baloncesto profesional estadounidense que xoga nos Chicago Bulls da National Basketball Association (NBA).

## Traxectoria profesional 
O 21 de xuño de 2018, Carter foi escollido na 32ª posición do Draft da NBA de 2018 polos Memphis Grizzlies. O 12 de xullo de 2018, Carter asinou o seu contrato de rookie cos Grizzlies. Durante a súa primeira tempada na NBA, Carter foi asignado en varias ocasións ós Memphis Hustle, afiliado dos Grizzlies na NBA G League.

O 7 de xullo de 2019, Carter foi traspasado xunto a Kyle Korver ós Phoenix Suns, a cambio de Josh Jackson, De'Anthony Melton, unha elección da segunda rolda do Draft de 2020, e outra da segunda rolda de 2021. Cos Suns, Carter chegou ás Finais da NBA de 2021, pero perderon en seis partidos contra os Milwaukee Bucks.

O 6 de agosto de 2021, Carter foi traspasado xunto os dereitos do Draft de Day'Ron Sharpe ós Brooklyn Nets, a cambio de Landry Shamet. O 22 de febreiro de 2022, Carter foi cortado polos Nets.

O 24 de febreiro de 2022, Carter asinou cos Milwaukee Bucks. O 6 de xullo de 2022, Carter asinou un novo contrato cos Bucks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Henry Nelson Wright

**Henry Nelson Wright**, nado no estado indio de Uttan Pradesh o 29 de outubro de 1869 e finado en Warlingham, Inglaterra, o 13 de maio de 1941, foi un funcionario ao servizo do Raj Británico e un numismático especializado na moeda da India.

## Traxectoria 
Henry Nelson Wright naceu na vila de Mainpuri, no Estado indio de Uttar Pradesh, na India Británica, o 29 de outubro de 1969. Era fillo de Francis Nelson Wright (1840-1900) e de Amelia Hannah Barnes (1842-1888).

Durante a súa carreira como funcionario na India conformou unha importante colección de moeda da India islámica que posteriormente foi adquirida polo Departamento de Moedas e Medallas do Museo Británico e polo Museo de Delhi. Do mesmo xeito, o Museo Británico adquiriu tamén, en 1912, a súa colección de moeda do Imperio Gupta.

Entre as súas obras cómpre salientar dous dos volumes que compoñen o catálogo das moedas do Museo da India en Calcuta, publicado entre 1906 e 1828.

Wright foi membro da *Royal Numismátic Society*, de Londres, desde 1903 e tamén se atopa entre o grupo dos seis fundadores da Sociedade Numismática da India en 1910. Ambas as institucións honrárono coas súas distincións máis prestixiosas.

Así mesmo, Wright foi elixido membro da Sociedade Asiática de Bengala o 7 de novembro de 1894.

Pola súa banda, a Sociedade Numismática da India instituíu na súa honra a Medalla de Bronce Nelson Wright, outorgada aos seus membros en recoñecemento dos seus méritos académicos. 

## Vida persoal 
Henry Nelson Wright casou o 24 de febreiro de 1892 con Edith Mary Stuckey (1867-1917) en Madrás, Bengala, con quen tivo dous fillos e dúas fillas. O 25 de setembro de 1919 casou en segundas nupcias con Minnie Barnes, con quen tivo un fillo.
* Medalla de Ouro da Sociedade Numismática da India.

## Publicacións 
Estes son os traballos monográficos de Henry Nelson Wright  sobre a moeda da India:

* (1907). '**. Clarendom Press, Oxford.
* (1908). . Clarendom Press, Oxford.
* (1936). **'. Government of India, Delhi.

## Notas 
## Véxase tamén 
### Bibliografía 
* NC (1941). Obituario en "Proceedings of the Royal Numismatic Society". *The Numismatic Chronicle*. Royal Numismatic Society. 6ª serie. Vol. 1. Nº 1/2. Páxinas 11-12.

### Outros artigos 
* Sociedade Numismática da India
Wikipedia en eslovaco

A **Wikipedia en eslovaco** (en ) é a edición da enciclopedia libre Wikipedia en lingua eslovaca. Foi creada o 23 de setembro de 2003, mais non estivo activa até o verán de 2004.

Esta versión da enciclopedia contén  artigos e  usuarios, dos cales  son activos.

## Galería de imaxes 

Sk-wikipedia 200000articles Logo v2.png|Logo dos 200&nbsp;000 artigos da Wikipedia en eslovaco (5 de febreiro de 2015)

## Notas 
## Véxase tamén 
### Ligazóns externas 
* Wikipedia en eslovaco 
* Wikipedia en eslovaco (móbil)
Day'Ron Sharpe

'''Day'Ron Y. Sharpe''', nado o 6 de novembro de 2001 en Greenville, Carolina do Norte, é un xogador de baloncesto profesional estadounidense que xoga nos Brooklyn Nets da National Basketball Association (NBA).

## Traxectoria profesional 
O 29 de xullo de 2021, Sharpe foi escollido na 29ª posición do Draft da NBA de 2021 polos Phoenix Suns. O 6 de agosto de 2021, Sharpe foi traspasado xunto a Jevon Carter ós Brooklyn Nets, a cambio de Landry Shamet.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en minangkabau

A **Wikipedia en minangkabau** (en ) é a edición da enciclopedia libre Wikipedia en lingua minangkabau. A Wikipedia en minangkabau foi aprobada polo  o 29 de xaneiro de 2013. A súa páxina foi lanzada oficialmente o 7 de febreiro dese mesmo ano. O 9 de xullo de 2020, a Wikipedia en minangkabau tiña 224&nbsp;012 artigos e 72 usuarios activos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en minangkabau
* Wikipedia en minangkabau (móbil)
Wikipedia en estoniano

A **Wikipedia en estoniano** (en ) é a edición da enciclopedia libre Wikipedia en lingua estoniana. Foi creada o 24 de agosto de 2002.

Esta versión da enciclopedia contén  artigos e  usuarios, dos cales  son activos.

## Recoñecementos 
O 7 de decembro de 2008, o wikipedista estoniano Andres Luure foi un dos quince individuos recoñecidos polo seu voluntarismo en Estonia no ano 2008. En 2013, el tamén recibiu a Orde da Estrela Branca polas súas achegas á Wikipedia.

## Galería de imaxes 

Estonian wiki 20131211.png|Páxina principal en decembro de 2013.
Vikipeedia suvepäevad Viki külas.JPG|Primeiro encontro de verán dos wikipedistas estonianos (Viki, 2009).
Finno-ugric wikiseminar 2014 participants.jpg|Primeiro seminario ugro-finés en 2014.
Vikipedistide pildiretk Osmussaarele 2015.jpg|Encontro en Osmussaar, 2015.

## Notas 
## Véxase tamén 
### Ligazóns externas 
* Wikipedia en estoniano 
* Wikipedia en estoniano (móbil)
Wikipedia en esloveno

A **Wikipedia en esloveno** (en ) é a edición da enciclopedia libre Wikipedia en lingua eslovena. Foi creada o 26 de febreiro de 2002. O  15 de agosto de 2010 acadou 100&nbsp;000 artigos.

Esta versión da enciclopedia contén  artigos e  usuarios, dos cales  son activos.

## Evolución dos artigos 
* 100 artigos - 18 de xuño de 2002
* 1&nbsp;000 artigos - 30 de setembro de 2003
* 10&nbsp;000 artigos - 7 de febreiro de 2005
* 20&nbsp;000 artigos - 17 de decembro de 2005
* 30&nbsp;000 artigos - 30 de xuño de 2006
* 40&nbsp;000 artigos - 15 de febreiro de 2007
* 50&nbsp;000 artigos - 17 de xullo de 2007
* 100&nbsp;000 artigos - 15 de agosto de 2010
* 150&nbsp;000 artigos - 31 de marzo de 2016

## Notas 
## Véxase tamén 
### Ligazóns externas 
* Wikipedia en esloveno 
* Wikipedia en esloveno (móbil)
Wikipedia en belaruso

A **Wikipedia en belaruso** (en ; taraškievica: *Беларуская Вікіпэдыя*) é a versión da enciclopedia libre Wikipedia en lingua belarusa. Conta con dúas edicións: unha coa ortografía da lingua belarusa que é oficial na moderna Belarús (*Narkamaŭka*, prefixo "be:"), e outra na ortografía clásica anterior á reforma de 1933, (*Taraškievica*, prefixo "be-tarask:", anteriormente "be-x-old:").

A versión da enciclopedia en belaruso oficial contén  artigos e  usuarios, dos cales  son activos.

A versión da enciclopedia en belaruso (Taraškievica) contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
;Oficial
* Wikipedia en belaruso 
* Wikipedia en belaruso (móbil) 
;Taraškievica
* Wikipedia en belaruso (Taraškievica) 
* Wikipedia en belaruso (Taraškievica) (móbil)
Sam Merrill

**Samuel Hoskins Merrill**, nado en Salt Lake City (Utah) o 15 de maio de 1996, é un xogador de baloncesto profesional estadounidense que xoga nos Cleveland Cavaliers da National Basketball Association (NBA).

## Traxectoria profesional 
O 18 de novembro de 2020 Merrill foi escollido na derradeira posición do Draft da NBA de 2020 polos New Orleans Pelicans. Seis días máis tarde, foi traspasado ós Milwaukee Bucks como parte dun traspaso entre catro equipos. Na súa primeira tempada na NBA, Merrill conseguiu o campionato despois de que os Bucks derrotasen ós Phoenix Suns por 4-2 nas Finais da NBA de 2021.

O 7 de agosto de 2021 Merrill foi traspasado xunto a dúas futuras eleccións da segunda rolda do Draft ós Memphis Grizzlies, a cambio de Grayson Allen. O 13 de agosto de 2022 Merrill asinou cos Sacramento Kings, pero foi cortado pouco antes de comezar a tempada.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Elijah Bryant

**Elijah Brigham Bryant**, nado o 19 de abril de 1995 en Gwinnett County, Xeorxia, é un xogador de baloncesto profesional estadounidense que xoga no Anadolu Efes SK da Basketbol Süper Ligi turca.

## Traxectoria 
Tras non ser escollido no Draft da NBA de 2018, Bryant uniuse ós Philadelphia 76ers para xogar a Liga de Verán da NBA de 2018. O 30 de agosto de 2018, Bryant asinou o seu primeiro contrato profesional co Hapoel Eilat BC israelí.

O 23 de xullo de 2019, Bryant asinou un contrato por dúas tempadas co Maccabi Tel Aviv BC. O 10 de maio de 2021, anunciouse a súa marcha do Maccabi para xogar na NBA.

O 13 de maio de 2021, Bryant asinou cos Milwaukee Bucks. Cos Bucks conseguiu o campionato da NBA despois da vitoria de Milwaukee por 4-2 contra os Phoenix Suns nas Finais da NBA de 2021. O 26 de setembro de 2021, Bryant foi cortado polos Bucks, pero asinou de novo tres días máis tarde. O 14 de outubro de 2021, foi cortado de novo polos Bucks.

O 18 de outubro de 2021, Bryant asinou co Anadolu Efes SK da Basketbol Süper Ligi turca.

## Notas 
## Véxase tamén 
### Ligazóns externas 
* Estatísticas en Basketball-Reference
Wikipedia en hindi

A **Wikipedia en hindi** (en ) é a edición da enciclopedia libre Wikipedia en lingua hindi. Foi creada en xullo de 2003. En xuño de 2020, tiña uns 38 millóns de visitas, mais o número de visitas foi diminuíndo dende novembro de 2019. O 30 de agosto de 2011, converteuse na primeira edición da Wikipedia nunha lingua orixinaria da India en superar os 100&nbsp;000 artigos. A edición en hindi é escrita en devanágari.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en hindi 
* Wikipedia en hindi (móbil)
Trío tradicional

O **trío tradicional**, é unha agrupación musical galega formada por gaita, tambor, e bombo.

## Características 
O gaiteiro galego foi un músico principalmente solista até o século XVIII. Naquela altura comezou a acompañarse asiduamente do tamborileiro, formando o tradicional dúo de gaita e tamboril. Este dueto predominou nas festas e romarías galegas até mediados do século seguinte, cando apareceron en Galiza as bandas de música. Estas novas agrupacións introduciron no panorama musical galego toda unha serie de novos instrumentos que axiña foron adoptados polos músicos populares. Un deles, o bombo, incorporouse ao dúo de gaita e tambor orixinando o trío tradicional, conxunto que se estendeu a todo o país, agás nas zonas montañosas do leste onde o bombo non chegou até moi avanzado o século XX.

## Notas 
## Véxase tamén 
### Bibliografía 
*
Wikipedia en támil

A **Wikipedia en támil** (en ) é a edición da enciclopedia libre Wikipedia en lingua támil. Foi creada en setembro de 2003 e superou os 91&nbsp;000 artigos en mazo de 2017. O 1 de xullo de 2020, a Wikipedia en támil era a 61ª meirande Wikipedia en número de artigos e a segunda nunha lingua orixinaria da India.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en támil 
* Wikipedia en támil (móbil)
Wikipedia en tailandés

A **Wikipedia en tailandés** (en ) é a edición da enciclopedia libre Wikipedia en lingua tailandesa. Foi creada o 25 de decembro de 2003. En xaneiro de 2021, a Wikipedia en tailandés é a edición de Wikipedia máis visitada en Tailandia e Laos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en tailandés 
* Wikipedia en tailandés (móbil)
Wikipedia en búlgaro

A **Wikipedia en búlgaro** (en ) é a edición da enciclopedia libre Wikipedia en lingua búlgara. Foi creada o 6 de decembro de 2003, e o 12 de xuño de 2015 superou os 200&nbsp;000 artigos. Está escrita en alfabeto cirílico.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en búlgaro 
* Wikipedia en búlgaro (móbil)
Wikipedia en cantonés

A **Wikipedia en cantonés** (en cantonés: 粵文維基百科; *jyut6 man4 wai4 gei1 baak3 fo1*) é a edición da enciclopedia libre Wikipedia en lingua cantonesa. Foi creada o 25 de marzo de 2006.

Esta versión da enciclopedia contén  artigos e  usuarios, dos cales  son activos.

## Escritura 
Empréganse dous tipos de escrita para o cantonés: a chinesa tradicional e a simplificada. A Wikipedia en cantonés emprega o chinés tradicional, seguindo os costumes de Hong Kong, Macau e do uso tradicional. Algúns caracteres cantoneses específicos só poden ser dixitados con caracteres tradicionais. Tamén, os caracteres tradicionais son máis precisos que as súas contrapartes simplificadas.

## Notas 
## Véxase tamén 
### Ligazóns externas 
* Wikipedia en cantonés
* Wikipedia en cantonés (móbil)
Tony Martin (baloncestista)

**Anthony Joseph Martin**, nado o 12 de setembro de 1966 en Houston, Texas, é un ex-xogador profesional internacional de baloncesto estadounidense. Formado na Universidades de Oklahoma, cunha altura de 2,06 metros xogaba na posición de pivote. A súa fichaxe polo CB Breogán foi parte dunha estratexia para que a Burghy Roma deixase libre a Tanoka Beard e este puidese asinar polo club lucense.

## Traxectoria 
### Clubs 
*  Universidad de Guadalajara (México, 1985)
*  Rockford Lightning (CBA, 1992)
*  Stade Rochelais (Pro B, 1992–1993)
*  Valerosos de Ciales (Porto Rico, 1993)
*  DYC Lugo (ACB, 1993–1994)
*  Yakima Sun Kings (CBA, 1994)
*  Olimpia Venado Tuerto (Arxentina, 1994)
*  Deportivo General Roca (Arxentina, 1994−1996)
*  Regatas San Nicolás (Arxentina, 1996−1997)
*  Denso White Wolves (Xapón)
*  Maratonistas de Coamo (Porto Rico, 2000)
*  Cocodrilos de Caracas (Venezuela)
*  Rockford Lightning (CBA, 2001−2002)
*  Southern California Surf (ABA, 2002)

## Notas 
## Véxase tamén 
### Ligazóns externas 
* Perfil en acb.com
* Perfil en basketball-reference.com
Landry Shamet

**Landry Michael Shamet**, nado o 13 de marzo de 1997 en Kansas City, Missouri, é un xogador de baloncesto profesional estadounidense que xoga nos Washington Wizards da National Basketball Association (NBA).

## Traxectoria profesional 
O 21 de xuño de 2018, Shamet foi escollido na 26ª posición do Draft da NBA de 2018 polos Philadelphia 76ers. Ó remate da tempada 2018-19, Shamet foi incluído no segundo mellor quinteto de rookies da tempada da NBA.

O 6 de febreiro de 2019, Shamet foi traspasado xunto a Mike Muscala, Wilson Chandler e unha futura elección do Draft ós Los Angeles Clippers, a cambio de Boban Marjanović, Mike Scott e Tobias Harris. 

O 19 de novembro de 2020, Shamet foi traspasado ós Brooklyn Nets nun traspaso entre tres equipos.

O 6 de agosto de 2021, Shamet foi traspasado ós Phoenix Suns, a cambio de Jevon Carter e os dereitos do Draft de Day'Ron Sharpe.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en bengalí

A **Wikipedia en bengalí** (en ) é a edición da enciclopedia libre Wikipedia en lingua bengalí. Foi creada o 27 de xaneiro de 2004, superando os 10&nbsp;000 artigos en outubro de 2006, converténdose na segunda lingua do sur de Asia en conseguilo.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en bengalí 
* Wikipedia en bengalí (móbil)
Pat Connaughton

**Patrick Bergin Connaughton**, nado o 6 de xaneiro de 1993 en Arlington, Massachusetts, é un xogador de baloncesto profesional estadounidense que xoga nos Milwaukee Bucks da National Basketball Association (NBA).

## Traxectoria profesional 
Connaughton foi escollido na 41ª posición do Draft da NBA de 2015 polos Brooklyn Nets, e os seus dereitos foron traspasados xunto a Mason Plumlee ós Portland Trail Blazers, a cambio de Steve Blake e a 23ª elección dese Draft, Rondae Hollis-Jefferson. O 9 de xullo de 2015, asinou o seu contrato de rookie cos Blazers.

O 1 de agosto de 2018, Connaughton asinou cos Milwaukee Bucks. O 20 de xullo de 2021, Connaughton gañou o seu primeiro campionato da NBA, despois de que os Bucks derrotasen por 4-2 ós Phoenix Suns nas Finais da NBA de 2021.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en volapük

A **Wikipedia en volapük** (en ) é a edición da enciclopedia libre Wikipedia en volapük. Foi creada en febreiro de 2003, mais foi lanzada en xaneiro de 2004. É a segunda meirande Wikipedia nunha lingua artificial despois da Wikipedia en esperanto.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en volapük 
* Wikipedia en volapük (móbil)
Wikipedia en afrikaans

A **Wikipedia en afrikaans** (en ) é a edición da enciclopedia libre Wikipedia en lingua afrikaans. O proxecto foi creado o 16 de novembro de 2001, e foi a décimo primeira Wikipedia en ser creada. En decembro de 2016, era a 84ª meirande Wikipedia segundo o número de artigos. Ademais de en Suráfrica e Namibia, a Wikipedia en afrikaans é usada e mantida por usuarios de Europa, América do Norte e Oceanía. En setembro de 2020 era a meirande Wikipedia das linguas de África. 

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en afrikaans 
* Wikipedia en afrikaans (móbil)
Wikipedia en malgaxe

A **Wikipedia en malgaxe** (en ) é a edición da enciclopedia libre Wikipedia en lingua malgaxe. Esta versión, completamente escrita en malgaxe oficial (en gran parte na súa variedade "merina"), emprega o código de lingua «mg», se ben o código ISO 639-3 destinado ao malgaxe stándard é «plt».

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en malgaxe 
* Wikipedia en malgaxe (móbil)
Wikipedia en marathi

A **Wikipedia en marathi** (en ) é a edición da enciclopedia libre Wikipedia en lingua marathi. Foi creada o 1 de maio de 2003. O proxecto é unha das versións máis destacadas entre as do sur de Asia en termos de calidade. Atópase entre as páxinas web marathi máis visitadas, clasificándose no 2016 no posto número 10 de Alexa.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en marathi 
* Wikipedia en marathi (móbil)
Cébaco

**Cébaco** é unha illa localizada ao suroeste de Panamá, especificamente ao sur do golfo de Montijo, no océano Pacífico; ao sur da provincia de Veraguas e a uns 15 km ao oeste da península de Azuero. Administrativamente forma parte do distrito de Montijo. Ten unha área de 80 km² e é a terceira illa máis grande do país (superada só por Coiba e a Illa del Rey).

Xeograficamente posúe unha forma alongada, dunha anchura de entre 2 e 5 km e 25 km de longo, estendéndose de leste a oeste. No oeste atópanse as máximas elevacións, resaltando o Cerro Chichica (349 m). Tamén cabe destacar algúns accidentes xeográficos tales como Punta Surrones (punto extremo occidental); Punta Chichica e Punta Puerto Hondo, na costa sur; e Punta Campana (punto extremo oriental).

A uns 3 km ao noroeste de Cébaco atópase a Illa Gobernadora, de menor tamaño e onde se localiza o pobo de Gobernadora, cabeceira do correxemento de Gobernadora, ao cal pertence Cébaco. Tamén ao oeste de Cébaco atópase a illa de Coiba, a maior do país.

Na illa existe unha pequena poboación local que se dedica especialmente á pesca; aínda que en anos recentes, a pesca deportiva, promovida polos turistas, tamén se practica nesta zona.

## Notas 
## Véxase tamén 
### Ligazóns externas
* Cébaco - Almanaque Azul
* Cébaco - Enciclopedia Encarta
Wikipedia en uzbeko

A **Wikipedia en uzbeko** (en ) é a edición da enciclopedia libre Wikipedia en lingua uzbeka. Foi creada en decembro de 2003.

Esta versión da enciclopedia contén  artigos e  usuarios, dos cales  son activos.

## Historia 
A Wikipedia en uzbeko foi bloqueada en Uzbekistán nalgún momento a finais de 2011. Aínda que non se revelaron as razóns do bloqueo, algúns hipotetizaron que a enciclopedia fora bloqueada porque o goberno uzbeko estaba preocupado pola aparición de artigos críticos coas súas accións.

## Notas 
## Véxase tamén 
### Ligazóns externas 
* Wikipedia en uzbeko 
* Wikipedia en uzbeko (móbil)
Wikipedia en telugu

A **Wikipedia en telugu** (en ) é a edición da enciclopedia libre Wikipedia en lingua telugu. Foi creada o 10 de decembro de 2003 por Venna Nagarjuna, quen é coñecido por Padma (un sistema que transforma texto en escritos indios entre formatos de código aberto). O 28 de agosto de 2016, contaba con 65&nbsp;048, situándose no quinto posto nas Wikipedias orixinarias da India, despois da Wikipedia en hindi, da Wikipedia en urdú, da Wikipedia en támil e a Wikipedia en newari.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en telugu 
* Wikipedia en telugu (móbil)
Wikipedia en piemontés

A **Wikipedia en piemontés** (en ) é a edición da enciclopedia libre Wikipedia en lingua piemontesa. En marzo de 2009, contaba con 20&nbsp;230 artigos e 1&nbsp;700 usuarios rexistrados, así como nove administradores. É a Wikipedia nunha lingua italiana, ademais da propia Wikipedia en italiano, con maior número de artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en piemontés 
* Wikipedia en piemontés (móbil)
Wikipedia en suahili

A **Wikipedia en suahili** (en ) é a edición da enciclopedia libre Wikipedia en lingua suahili. É a meirande edición de Wikipedia nunha lingua níxer-congo ou nilo-sahariana, seguida pola Wikipedia en yoruba. 

Esta versión da enciclopedia contén  artigos e  usuarios, dos cales  son activos.

## Historia 
Foi mencionada o 27 de agosto de 2006 en artigos de *International Herald Tribune* e *New York Newsday* sobre as loitas de edicións nas Wikipedais máis pequenas. En 2009, Google patrocinou a creación de artigos na Wikipedia en suahili. O 20 de xuño de 2009, a Wikipedia en suahili redeseñou a súa páxina principal.

En xaneiro de 2021, a Wikipedia en suahili era a segunda máis popular en Tanzania e Kenya despois da versión en inglés, obtendo o 14% e 4% das visitas neses países respectivamente.

## Notas 
## Véxase tamén 
### Ligazóns externas 
* Wikipedia en suahili 
* Wikipedia en suahili (móbil)
Wikipedia en xavanés

A **Wikipedia en xavanés** (en ) é a edición da enciclopedia libre Wikipedia en lingua xavanesa. Foi creada o 8 de marzo de 2004, e acadou os 10&nbsp;000 artigos o 3 de maio de 2007.  Malia que o logo de Wikipedia estaba escrito en alfabeto xavanés dende o comezo da edición, os artigos só podían ser escritos en alfabeto latino até o ano 2013, cando se introduciu a opción de escribilos tamén en alfabeto xavanés.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en xavanés 
* Wikipedia en xavanés (móbil)
Aramides axillaris

***Aramides axillaris*** é unha especie de ave gruiforme da familia Rallidae. É nativa de Belize, Colombia, Costa Rica, Ecuador, O Salvador, Guatemala, Güiana Francesa, Güiana, Honduras, México, Nicaragua, Panamá, Perú, Suriname, Trinidad e Tobago e Venezuela.

## Notas 
## Véxase tamén
Jedet

**Carmen Jedet Izquierdo Sánchez**, máis coñecida simplemente como **Jedet**, nada o 7 de xullo de 1992 en Xirona, é unha actriz, cantante, celebridade de Internet e activista do colectivo LGTB española. Pola súa interpretación de Cristina Ortiz "La Veneno" na serie de televisión *Veneno* recibiu o Premio Ondas 2020 na categoría de mellor intérprete feminina en ficción nacional.

## Filmografía 
## Discografía 
* *La leona* (mixtape, 2018)

## Publicacións 
* 
* 

## Notas
José Manuel Cervino

**José Manuel Cervino**, nado en Arona (Santa Cruz de Tenerife) o 29 de outubro de 1940, é un actor canario.

## Traxectoria 
José Manuel Cervino Almeida naceu en 1940, en Arona, un municipio canario pertencente á illa de Tenerife.

Coa súa familia trasládase á cidade de San Cristóbal de La Laguna onde cursa o bacharelato no Instituto de Canarias, actualmente IES Cabrera Pinto, onde dá os seus primeiros pasos na interpretación. Xunto a outros compañeiros funda a compañía teatral "El Tinglado" coa cal realiza un extenso percorrido teatral. Comezou a carreira de Dereito na Universidade de La Laguna, estudos que abandonou para dedicarse definitivamente á interpretación, integrando en varias compañías de teatro independente en Tenerife, e onde dirixiu obras de Samuel Beckett (*Esperando a Godot*) e de John Osborne (*Mirando atrás con ira*).

Posteriormente trasládase á península, instálase en Madrid e inicia unha intensa actividade teatral, debutando no Teatro Español e no Lope de Vega, e actuando en obras como "Tiempo de espadas", de Jaime Salom, o que lle axudou a debutar no cinema cun pequeno papel na película "Eva 63" (1963), de Pedro Lazaga e "Pierna creciente, falda menguante" (1970), de Javier Aguirre, ambas protagonizadas por Laura Valenzuela. Máis tarde, e sempre en papeis secundarios, formaría parte de varias películas relacionadas co cinema do destape como "Los novios de mi mujer", "Emilia... parada y fonda" e "Operación Ogro", entre outras.

Actor coñecido dentro e fóra da profesión como home de esquerdas e con fama de bondadoso, interpretou varios papeis do tipo malo de dereitas, sempre co director Eloy de la Iglesia, con quen chegou a aparecer en cinco películas, destacando "El sacerdote", "Navajeros", "La mujer del ministro" e "El pico", en xeral, películas que estenden os temas da marxinación, a delincuencia xuvenil, as drogas e que se converteron en auténticos éxitos de portelo.​

Tras varios anos vinculado a De la Iglesia, a súa consagración definitiva chegou nos anos 1980 cando Cervino interveu en varias películas que se converterían en fitos do cinema español como "El crimen de Cuenca" (1980), de Pilar Miró, a película de José Luis Garci, "El crack" (1981), coa que Alfredo Landa despegouse do *landismo* ou o seu papel protagonista da man de Manolo Matji en "La guerra de los locos" (1987), onde interpretou a *pirao* que leva a idea da guerra e do exterminio ata as últimas consecuencias. Foi entón cando consolidou a súa carreira no cinema e foi nomeado aos premios Goya na súa II edición por este último papel, perdendo fronte a Landa polo seu papel en "El bosque animado".

En 1988 regresa ás Illas Canarias, para participar na rodaxe de "Guarapo", dirixida polos irmáns Ríos, interpretando o papel de "Don Virgilio".

## Notas
Aramides

***Aramides*** é un xénero de aves gruiformes da familia Rallidae que habitan en América, desde México a Arxentina, os seus membros reciben o nome común de *cotara*s en castelán ou *saracuras* en portugués.

Non deben ser confundidas coa familia Aramidae, que ten unha soa especie, *Aramus guarauna*, co que só teñen en común un nome similar.

## Características 
A parte superior destas aves adoita ser de cor olivácea, as plumas das ás de cor castaña avermellada, as patas e o iris son avermellados, e o pico amarelo verdoso.

## Bioloxía 
Son aves pouco ligadas á auga, de ambientes terrestres, que divagan entre os arbustos, preferindo correr que voar. Os seus cantos son fortes voces a dúo ou en coro. Parecen galiñas de pico longo. Balancean con rapidez a súa cola curta, erecta e xeralmente negra.

## Especies 
O xénero *Aramides* inclúe sete especies:

* *Aramides axillaris* (Lawrence, 1863)
* *Aramides cajanea* (Muller, 1776)
* *Aramides calopterus* (Sclater e Salvin, 1878)
* *Aramides mangle* (Spix, 1825)
* *Aramides saracura* (Spix, 1825)
* *Aramides wolfi* (Berlepsch e Taczanowski, 1884)
* *Aramides ypecaha* (Vieillot, 1819)

## Notas 
## Véxase tamén
Wikipedia en crioulo haitiano

A **Wikipedia en crioulo haitiano** (en ) é a edición da enciclopedia libre Wikipedia en crioulo haitiano. Foi creada en agosto de 2004. En febreiro de 2009, contaba con 51&nbsp;200 artigos e 2&nbsp;200 usuarios rexistrados. É a maior edición de Wikipedia escrita nunha lingua crioula.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en crioulo haitiano 
* Wikipedia en crioulo haitiano (móbil)
Discografía de Sleater-Kinney

**Sleater-Kinney** é unha banda estadounidense de rock alternativo formada en Olympia, Washington en 1994. A discografía do grupo está formada por 10 álbums de estudio, un álbum ao vivo, unha caixa recompilatoria, 16 sinxelos e 10 vídeos musicais. A banda publicou o seu álbum de estrea, *Sleater-Kinney*, en 1995 a través do selo independente Chainsaw Records. O seu segundo álbum, *Call the Doctor*, apareceu en 1996 coa aclamación da crítica, cementando a reputación da banda como un dos grandes artistas do Noroeste do Pacífico. *Dig Me Out*, o terceiro álbum de Sleater-Kinney, editouse o ano seguinte a través de Kill Rock Stars. Este converteuse nun dos seus traballos máis exitosos, aparecendo en varias listas de mellores álbums.

Sleater-Kinney lanzou o seu cuarto álbum, *The Hot Rock*, en 1999. *The Hot Rock* converteuse no seu primeiro disco en entrar na lista estadounidense *Billboard* *200*. O seu seguinte traballo, *All Hands on the Bad One*, lanzouse en 2000 e recibiu unha nomeación ao Outstanding Music Album na 12º edición dos premios da Gay and Lesbian Alliance Against Defamation. *One Beat*, o sexto álbum de Sleater-Kinney, apareceu en 2002 sendo loado pola crítica. Sleater-Kinney publicou o seu sétimo disco, *The Woods*, en 2005 a través de Sub Pop. O álbum produciu os sinxelos "Entertain" e "Jumpers". No ano 2006 a banda anunciou un hiato indefinido.

Tras dez anos de hiato, Sleater-Kinney publicou o seu oitavo álbum de estudio, *No Cities to Love*, en 2015. En 2019 apareceu o seu noveno traballo, ''The Center Won't Hold*, a través do selo Mom + Pop Music. O seu derradeiro álbum ata a data, *Path of Wellness'', apareceu en xuño de 2021.

## Álbums de estudio 
## Sinxelos 
## Álbums ao vivo 
## Recompilatorios 
## Vídeos musicais 
## Outras aparicións 
## Notas
Wikipedia en sundanés

A **Wikipedia en sundanés** (en ) é a edición da enciclopedia libre Wikipedia en lingua sundanesa. Foi creada o 15 de marzo de 2004.

Esta versión da enciclopedia contén  artigos e  usuarios, dos cales  son activos.

## Historia 
O 5 de marzo de 2015, contaba con 17&nbsp;857 artigos e 12&nbsp;983 usuarios rexistrados, o que a situaba no posto 107 das edicións da Wikipedia segundo o número de artigos, e no posto 117 segundo o número de usuarios rexistrados.

## Notas 
## Véxase tamén 
### Ligazóns externas 
* Wikipedia en sundanés
* Wikipedia en sundanés (móbil)